  Майя Бывальцева Матысь куинь нуналъёсы Удмуртиын куазь кезьыт луоз. Со сярысь ивортэ улосвыл Гидрометцентрлэн пресс-секретарез Алла Шумихина. Вордӥськонэ, 29-тӥ коньывуонэ, элькунысь кӧня ке ёросъёсын лымыялоз на. Омырын температура 0 градуслэсь вылӥе уз ӝутскы. Скандинавиысь антициклон кужмоямен валче омыр зӥбет шӧдскымон будоз. Куазь кӧс но кезьыт луоз шуыса возьмаськомы: уйин -4…-9 градусозь, нуназе 0 градус котырын. Со та вакытлы эсэплэсь 1 градуслы гинэ улӥынгес Алла Шумихина, Удмуртиысь Гидрометцентрлэн пресс-секретарез1-тӥ шуркынмонэ Атлантикаысь шуныт омыр вуыны кутскоз, нуназе -2…+3 градус луоз. Озьы ик со нуналэ куд-ог интыосын кот лымы усёз. 2-тӥ шуркынмонысен омырын шунаны кутскоз. Нуназе 0 градуслэсь вылӥын луоз, лымы шунаса быроз. Шутэтскон нуналъёсы зорыны быгатоз. Та нуналъёсы элькунысь сюресъёс вылын йӧвалег луоз. ГИБДД-ысь ӧнерчиос водительёсты сюрес вылэ асьсэ машинаосынызы потонлэсь возиськыны куро. Тегъёс: Гидрометцентр Удмуртия куазь  